Emma Thompsonová

Emma Thompsonová (*15. apríl 1959, Londýn, Spojené kráľovstvo) je britská herečka a scenáristka. V roku 1992 získala niekoľko hereckých cien, vrátane Oscara a ceny BAFTA, za najlepšiu herečku za svoj výkon v britskej dráme "Howards End".V roku 1995 napísala scenár k filmu Rozum a cit podľa románu Jane Austen, za ktorý získala Oscara v kategórii najlepší adaptovaný scenár. Vo filme zároveň stvárnila postavu Elinor, za ktorú si odniesla cenu BAFTA za najlepšiu herečku v hlavnej úlohe. Emma Thompsonová je patrónkou rady pre utečencov.
Detstvo.
Narodila sa v londýnskej štvrti Paddington. Jej otcom bol herec Eric Thompson, matkou škótska herečka Phyllida Law. Má mladšiu sestru Sophie, ktorá je tiež herečkou. Emma strávila časť svojho života v Škótsku a vraví, že sa "cíti ako Škótka". 
Vzdelanie.
Chodila do Camden School pre dievčatá a neskôr študovala anglický jazyk na Newnham College na University of Cambridge, kde sa stala členkou a viceprezidentkou univerzitného komediálneho súboru Footlights. Jej herecký talent bol už v tej dobe natoľko pôsobivý, že agent Richard Armitage s ňou podpísal kontrakt dva roky pred ukončením štúdia. Emma doštudovala Cambridge v roku 1980. Čoskoro nato sa preslávila hlavnou úlohou vo West Ende obnovou muzikálu "Ja a moje dievča".
Kariéra.
Emma najskôr účinkovala v televízii vrátane komediálnej show "Alfresco", vysielanej v rokoch 1983 a 1984. V roku 1984 hosťovala spolu so Fry a Laurie v epizóde "Bambi" sitkomu "The Young Ones".V roku 1987 začal jej prelom úlohou ryšavej rockovej gitaristky Suzi Kettles v kultovom televíznom seriáli "Tutti Frutti". Nasledoval seriál "Fortunes of War", v ktorom si zahrala so svojím budúcim manželom Kennethom Branaghom. Za tieto dve úlohy (1987) vyhrala cenu BAFTA v kategórii najlepšia herečka.Jej prvá filmová úloha bola v romantickej komédii Richarda Curtisa "The Tall Guy" (1989), kde hrala po boku Jeffa Goldbluma. Jej kariéra sa naštartovala a začala dostávať pochvalné kritiky za svoje výkony, ako bola napríklad úloha v "Howards End" (1992), za ktorý dostala Oscara za najlepší ženský herecký výkon, v časti "Gareth Peirce", právnička v "Guildford Four", v "In the Name of the Father", "The Remains of the Day" a britská maliarka Doru Carringtonová vo filme Carrington.Ďalšieho Oscara získala v roku 1996 za najlepší upravený scenár podľa románu Jane Austenovej Rozum a cit. Film režíroval Ang Lee. Hrala vo vedľajšej úlohe ako Sybille Trelawneyová v Harry Potter a väzeň z Azkabanu a Harry Potter a Fénixov rád.V roku 1997 si zahrala v snímke "Zimný hosť" (The Winter Guest) spolu so svojou matkou Philidou Law, v réžii Alana Rickmana, s ktorým účinkovala vo viacerých filmoch, napríklad aj v bláznivej romantickej komédii Láska nebeská z roku 2003.V októbri 2005 sa prvýkrát vysielal film "Kúzelná opatrovateľka" (Nanny McPhee), ku ktorému scenár upravila práve Emma podľa knihy Christianna Branda. Vo filme "Stranger Than Fiction" hrá úlohu autorky, ktorá plánuje zabitie hlavnej postavy svojej knihy Harolda Cricka, ktorý sa stane skutočným človekom.Vo filme "I Am Legend" hrala doktorku (cameo). V "Last Chance Harvey" si zahrala s Dustinom Hoffmanom. V roku 2009 sa objavila v snímke "An Education" a tiež si zahrala v novom filme Richarda Curtisa "The Boat That Rocked".V roku 2011 sa vrátila k stvárneniu Sybille Trelawneyovej v poslednej časti filmovej adaptácie Harry Potter a Dary smrti. 
Osobný život.
Na Cambridge mala románik s hercom Hughom Lauriem.20. augusta 1989 sa vydala za herca Kennetha Branagha. Hrali spolu v niekoľkých filmoch a v televíznom seriáli "Fortunes of War". Rozviedli sa v októbri 1995.V roku 2003 v Dunoone v Škótsku sa vydala za herca Grega Wisea. Majú spolu dcéru Gaiu Romilly (*1999). 
Externé odkazy.
Emma Thompson na csfd